**Обявление на Изпълнителна агенция по околна среда (ИАОС)**

На основание чл. 122а, ал. 7, т. 2 от *Закона за опазване на околната среда* (ЗООС) е открит обществен достъп до проекта на комплексно разрешително (КР) **"КВИНС-АРГО" ЕООД, гр. Лозница, площадка с. Козма Презвитер, ЕИК: 205447847**, за изграждане и експлоатация на следната инсталация: **„Инсталация за интензивно отглеждане на птици – кокошки носачки“**, промишлена дейност по т. 6.6, буква „a“ от Приложение № 4 към ЗООС - Инсталация за интензивно отглеждане на птици с повече от 40 000 места. Инсталацията се намира в с. Козма Презвитер, общ. Омуртаг, обл. Търговище.

Проектът на КР е изготвен след проведени консултации с оператора и е съгласуван с РИОСВ - Шумен и Басейнова дирекция „Черноморски район“.

В периода **от 13.03.2023 г. до 19.03.2023 г.** проектът и резултатите от съгласуването с директорите на РИОСВ - Шумен и Басейнова дирекция - „Черноморски район“ ще бъдат достъпни на интернет страницата на ИАОС.

Компетентен орган за вземане на решение по проекта на КР е изпълнителният директор на ИАОС. Становища в горепосочения срок могат да се подават до изпълнителния директор на ИАОС, по официален ред, заведени в Центъра за административно обслужване на ИАОС.

За допълнителна информация:

Любка Попова – директор на дирекция „Разрешителни режими“, ИАОС, тел.: 02/940-64-80